63. AΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1218.34 της 16 Νοεμ./14 Δεκ. 1995 (ΦΕΚ Β΄  1029) Αποδοχή τροποποιήσεων ετών 1990 και 1992, του Διεθνή Κώδικα για την κατασκευή και εξοπλισμό πλοίων που μεταφέρουν επικίνδυνα χημικά χύμα (Κώδικας Ι.Β.C). Άρθρο πρώτο.-1.Αποδεχόμαστε τις αποφάσεις της Επιτροπής Ναυτικής Ασφαλείας του Διεθνούς Ναυτιλιακού Οργανισμού (ΙΜΟ) MSC 16 (58)/245-90 και MSC 28(61)11-12-92, όπως αυτές υιοθετήθηκαν σύμφωνα με το άρθρ. VIII παρ. (β) (iv) και (vi) (2) (ΒΒ) της ΠΑΑΖΕΘ 74 οι οποίες αφορούν στις τροποποιήσεις της ως άνω Δ.Σ. που κυρώθηκε με το Νόμ. 1045/1980 (Α΄ 95) όπως αυτή τροποποιήθηκε με το Π.Δ. 126/87 (Α΄ 70). 2.Το κείμενο των αποφάσεων MSC 16 (58) και MSC 28 (61) σε πρωτότυπο στην Αγγλική και σε μετάφραση στην Ελληνική γλώσσα, παρατίθενται ως ΜΕΡΟΣ Α και ΜΕΡΟΣ Β αντίστοιχα στην παρούσα απόφαση. 3.Σε περίπτωση σύγκρουσης του Αγγλικού και του Ελληνικού κειμένου των τροποποιήσεων που γίνονται αποδεκτές με την απόφαση αυτή, κατισχύει το Αγγλικό. Άρθρο Δεύτερο.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης. 